कटर से काट रहे हरे पेड़
पेड़ काटने की इलेक्ट्रोनिक कटर मशीन।
आसपुर. आसपुरक्षेत्र में हरियाली पर कुल्हाड़ी चलाई जा रही है। भास्कर ने शनिवार को इस अवैध कारोबार का राजफाश कर दोषियों के खिलाफ कार्रवाई की पहल की। नतीजा बेख़ौफ़ चल रहे इस कारोबार पर अंकुश की दिशा में प्राथमिकी दर्ज हुई और पुलिस और विभाग के प्रतिनिधियों ने आकर कार्रवाई की। मामला खलील गांव का है।
शिव मंदिर के सामने दोपहर 12 बजे आठ लोग अाधुनिक इलेक्ट्रॉनिक कटर मशीन और औजारों से देशी बबूल के पेड़ काट रहे थे। इसकी जानकारी पुलिस और प्रशासन को दी गई। पूछताछ में सामने आया कि यह काम कई दिनों से चल रहा था और। भास्कर ने कटाई का काम रुकवाकर तहसीलदार और पुलिस को सूचना दी। पहले बनकोड़ा चौकी से दो कॉस्टेबल आए और काम रुकवाकर इलेक्ट्रॉनिक कटर मशीन को जब्त किया। साथ ही जमीन के मालिक और पेड़ों का सौदा करने वाले और काटने वाले माफियाओं के खिलाफ वन अधिनियम में मामला दर्ज किया। इधर, तहसील से ग्राम प्रतिनिधि हिम्मतसिंह और गिरदावर अजीतसिंह भी गए और आवश्यक कार्रवाई करते हुए गीली लकड़ी जब्त की। ज्ञातव्य है कि आसपुर और साबला तहसील क्षेत्र में हरे पेड़ों को काटने का कारोबार पुलिस और विभाग की कथित मिलीभगत से चरम पर है।
खलीलगांव में लंबे समय से हो रही कटाई
खलीलमें हरे पेड़ों की कटाई में स्थानीय लोगों और जमीन मालिकों की मिलीभगत से इनकार नहीं किया जा सकता। जानकारी के मुताबिक़ ये खेल क्षेत्र में लंबे समय से जारी है। खलील में ही 15 दिनों से हरे बबूल के पेड़ काट रहे हैं और गाड़ियां भरवा कर बाहर भेज चुके हैं। पेड़ काटने वाले मजदूरों ने बताया कि वे उदयपुर जिले के डबोक क्षेत्रवासी हैं। पेट पालने के लिए तस्कर के कहने पर इस क्षेत्र में ही पेड़ काट रहे हैं।
^खलीलमें हरे बबूल के पेड़ों की कटाई की जानकारी के लिए गिरदावर और पटवारी को आदेशित कर आवश्यक कार्रवाई के लिए पाबंद किया है। लकड़ी जब्त कर कड़ी कार्रवाई की जाएगी। मैं भी मुआयना करने जाऊंगा। रमणलालपाटीदार, तहसीलदार, आसपुर
^हमनेमौके पर जाब्ता भेजकर मशीन जब्त कर ली है। जमीन मालिक और पेड़ काटने वालों के खिलाफ प्रकरण दर्ज कर कार्रवाई की जा रही है। बाबूलालडामोर, थानाप्रधिकारी, दोवड़ा
^मैंमौके पर गया था। गीली लकड़ी जब्त कर आवशयक कार्रवाई कर रहे हैं। आगे से पूरी निगरानी की जाएगी। अजीतसिंह, गिरदावर, खलील
awa_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva